Die grootste rede vir gewigstoename is omdat ons meer kalorieë inneem as wat ons verbrand. Maar ekstra kalorieë is nie die enigste oorsaak van gewigstoename nie.
As ‘n mens te min slaap inkry, of nie ‘n goeie nagrus kry nie, kan dit ‘n direkte rede wees vir gewigstoename. Indien jy konstant moeg, sonder energie, en maklik geïrriteerd voel, moet jy dalk bietjie kyk na jou slaapgewoontes.
Sekere soorte medikasie kan die rede wees hoekom jy net nie daardie laaste paar kilogram kan afskud nie. Kyk veral na medikasie soos die wat voorgeskryf of aanbeveel word vir: Depressie, stuipe, bloeddruk, en migraine.